jkorsvik/nowiki_second_scrape_merged huggingface dataset:
The Van – en pølsevogn til besvær

The Van er en irsk-britisk dramakomedie fra 1996 regissert av Stephen Frears. Filmen handler om to voksne menn i Dublin som bestemmer seg for å kjøpe en varebil og starte et rullende gatekjøkken. Samarbeidet begynner bra, men etterhvert oppstår det gnisninger. Hovedrollene spilles av Colm Meaney og Donal O'Kelly. Filmen er basert på Roddy Doyles bok The Van fra 1991, som er den siste i hans trilogi. De to andre filmene i trilogien er The Commitments og The Snapper, som er basert på de to første bøkene.Filmen fikk lunken mottakelse av anmelderne og ble heller ingen publikumssuksess. 


== Handling ==
"Bimbo" har fått sparken som baker, og slår seg sammen med resten av vennene sine som også er arbeidsledige. Imidlertid innser han at han må skaffe seg et arbeid og kjøper derfor en nedslitt varebil og starter et rullende gatekjøkken. Han tilbyr sin gode venn Larry kompaniskap, men etter en tid starter problemene. Når Larrys rolle forandres fra bestevenn til ansatt, skjer det noe med vennskapet. Parallelt med stigende omsetning glir gleden over å skape noe sammen over i nagende misunnelse. Etter år som arbeidsløs, ulmer mindreverdighetsfølelsen rett under overflaten for temperamentsfulle Larry.


== Om filmen ==


=== Popularitet og økonomi ===
The Van ble ingen publikumssuksess. Den innbrakte i overkant av 700 000 dollar USA og i underkant av £500 000 i Storbritannia. The Commitments, som var den første filmen i trilogien, innbrakte over 20 ganger så mye ved amerikanske kinoer.


=== Anmelderne ===
Filmanmelderne var ikke så begeistret, noe som gjenspeiles i at den kun har oppnådd 38% på Rotten Tomatoes. Den ble omtalt som en «høyprofilert skuffelse» ved Filmfestivalen i Cannes. Den kjente amerikanske filmkritikeren Roger Ebert gav den 3 av 4 stjerner, men mente samtidig at den var den svakeste av de tre filmene i trilogien. Leonard Maltin gav den 2 av 4 stjerner.Den fikk terningkast fire av både Dagbladets og VGs anmeldere. VGs filmanmelder skrev: «The Van er med sin humor lett, trivelig underholdning, overrislet av en bittersøtt snev av alvor». Aftenpostens Per Haddal beskrev den som en saftig komedie som mistet en del energi mot slutten.


== I rollene ==
Colm Meaney: Larry
Donal O'Kelly: Brendan 'Bimbo' Reeves
Ger Ryan: Maggie Reeves, Bimbos kone
Caroline Rothwell:  Mary, Larrys kone
Neilí Conroy: Diane, Larrys søster
Rúaidhrí Conroy: Kevin, Larrys sønn
Brendan O'Carroll: Weslie
Stuart Dunne: Sam


== Referanser ==


== Eksterne lenker ==
(en) The Van – en pølsevogn til besvær på Internet Movie Database 
(no) The Van – en pølsevogn til besvær hos Filmfront 
(sv) The Van – en pølsevogn til besvær i Svensk Filmdatabas 
(da) The Van – en pølsevogn til besvær i Danmark Nationale Filminstitut 
(fr) The Van – en pølsevogn til besvær på Allociné 
(nl) The Van – en pølsevogn til besvær på MovieMeter 
(en) The Van – en pølsevogn til besvær på AllMovie 
(en) The Van – en pølsevogn til besvær på Rotten Tomatoes 
(en) The Van – en pølsevogn til besvær på Box Office Mojo
Bartremunkefly

Bartremunkefly (Panthea coenobita) er en sommerfugl som tilhører familien nattfly (Noctuidae). Den finnes bare rundt Oslofjorden i Norge.


== Utseende ==
En middelsstor til ganske stor (vingespenn 41 – 57 mm, hunnen større enn hannen), svart og hvit sommerfugl. Den ligner ikke på noen andre nattfly som forekommer i Norge, men kan kanskje forveksles med børstespinneren barskognonne (Lymantria monacha). Denne er imidlertid ikke fullt så kontrastrikt farget, med smalere mørke bånd. Hodet og forkroppen (thorax) er hvite med svarte flekker. Forvingen er hvit med svarte flekker og tverrbånd. Det er en firkantet, svart flekk ved framkanten nær roten, og vingens brede midtfelt er svart bortsett fra et par hvite flekker nær framkanten. Lenger ute i vingen er det er svært ujevnt, svart tverrbånd og noen svarte flekker ytterst langs ytterkanten. Vingefrynsene er vekselvis svarte og hvite. Bakvingen er grå med mørkere årer, vingefrynsene vekselvis hvite og grå.


== Levevis ==

Arten er knyttet til varme furu- og blandingsskoger. Larvene utvikler seg på baret av furu (Pinus sylvestris) i august – september, og forvandler seg til pupper før de overvintrer. De voksne sommerfuglene flyr i juni – juli.


== Utbredelse ==
Den er utbredt i Mellom-Europa og den sørlige delen av Nord-Europa, og videre østover til Korea og Japan. I Norge er den lokal og uvanlig langs kysten fra Østfold til Arendal.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler, bartremunkefly: [1]
Nettsiden Svenska Fjärilar, med bildegalleri: [2]


== Eksterne lenker ==
(en) bartremunkefly i Encyclopedia of Life 
(en) bartremunkefly i Global Biodiversity Information Facility 
(no) bartremunkefly hos Artsdatabanken 
(sv) bartremunkefly hos Dyntaxa 
(en) bartremunkefly hos Fauna Europaea 
(en) bartremunkefly hos NCBI 
(en) Kategori:Panthea coenobita – bilder, video eller lyd på Wikimedia Commons 
(en) Panthea coenobita – galleri av bilder, video eller lyd på Wikimedia Commons 
Panthea coenobita – detaljert informasjon på Wikispecies
Mareano

Mareano kartlegger dybde, bunnforhold, biologisk mangfold, naturtyper og forurensning i sedimentene i norske kyst- og havområder. Kartverket, Norges geologiske undersøkelse og Havforskningsinstituttet utgjør utøvende gruppe i Mareano, og gjennomfører den daglige driften. Det overordnete ansvaret ligger hos programgruppen, som ledes av Miljødirektoratet. Mareano-programmet startet i 2005. Det skal øke kunnskapen om havbunnen, og bidra til en kunnskapsbasert og bærekraftig forvaltning og næringsutvikling.
Fram mot oppdateringer av forvaltningsplanene for norske havområder skal Mareano levere:

Informasjon om bunntyper, naturtyper og geologiske forhold
Informasjon om fordeling av bunnfauna, dyresamfunn og biologisk mangfold og produksjon
Miljøstatus for sedimentene
Detaljerte dybdekart
Database og karttjeneste med systematisert informasjon om norske kyst- og havområder
Kunnskapen fra Mareano-programmet rapporteres gjennom fellesrapporten fra Faglig forum, Overvåkningsgruppen og Risikogruppen, og gjennom stedfestet informasjon med tekst og illustrasjoner på www.mareano.no og www.geonorge.no


== Eksterne lenker ==
Mareano – offisiell hjemmeside
Kartverket - offisiell hjemmeside
Hasselmunkefly

Hasselmunkefly (Colocasia coryli) er en sommerfugl som tilhører familien nattfly (Noctuidae). Den er funnet nord til Nord-Trøndelag i Norge.


== Utseende ==
Et middelsstort (vingespenn 32 – 36 mm), gråbrunt nattfly. Hannen har smalt fjærformede antenner. Forkroppen (thorax) er grå med mørkere strek, bakkroppen med oppstående, grå hår. Forvingen er mer eller mindre lyst gråbrun, midtfeltet mørkere. Nyremerket er lite og mørkt. Langs ytterkanten går det en ganske uregelmessig tannet, grå bølgelinje. Bakvingen er lyst brungrå. Larven er ganske tett hårete og ligner larvene til gruppen børstespinnere (Lymantriidae). Den er mer eller mindre brunlig med lange, oppstående, lyse hår, bakerst med to knipper av lange, mørke hår.


== Levevis ==
Den lever i løv- og blandingsskoger der larvene utvikler seg på løvtrær, særlig hassel og bjørk, i juli – september. Larven spinner seg inn i en løs kokong og forvandler seg til en puppe før den overvintrer. De voksne sommerfuglene flyr i mai – juni, av og til med en delvis, andre generasjon om høsten.


== Utbredelse ==
Hasselmunkeflyet er utbredt i Europa og det nordlige Asia østover til Bajkalsjøen. I Norge er den nokså vanlig i Sør-Norge. og er funnet nord til Nord-Trøndelag.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler, hasselmunkefly: [1]
Nettsiden Svenska Fjärilar, med bildegalleri: [2]
Colocasia coryli på UK moths: [3]


== Eksterne lenker ==
(en) hasselmunkefly i Encyclopedia of Life 
(en) hasselmunkefly i Global Biodiversity Information Facility 
(no) hasselmunkefly hos Artsdatabanken 
(sv) hasselmunkefly hos Dyntaxa 
(en) hasselmunkefly hos Fauna Europaea 
(en) hasselmunkefly hos NCBI 
(en) Kategori:Colocasia coryli – bilder, video eller lyd på Wikimedia Commons 
(en) Colocasia coryli – galleri av bilder, video eller lyd på Wikimedia Commons
Grått neslefly

Grått neslefly (Abrostola tripartita) er en sommerfugl som tilhører familien nattfly (Noctuidae). Den er funnet nord til Nord-Trøndelag i Norge.


== Utseende ==
Et middelsstort (vingespenn 32 – 35 mm), grått nattfly. Forkroppen (thorax) er grå med svarte streker. I framkanten er det en tegning som sett forfra ligner et par briller, bak denne et par av høyt oppstående skjellbørster. Forvingen er brunlig grå, midtfeltet noe mørkere. Midtfeltet er avgrenset av kraftige, svarte mellomlinjer med brunlige skyggelinjer som går langs dem. Den indre mellomlinjen er jevnt buet, den ytre nesten rett bortsett fra en liten bue ved framkanten. Ringmerket er stort, svartkantet og 8-tallsformet, nyremerket mindre og svartkantet. I vingespissen er det en svart flekk som blir gjennomskåret av en smal, lys bølgelinje. Bakvingen er grå, lysere ved roten. Larven er naken, lysgrønn med lyse tegninger.


== Levevis ==
Arten har larver som lever på brennesle (Urtica dioica) og arten kan finnes der denne vokser. Arten overvintrer som puppe. De voksne sommerfuglene har en utstrakt flygetid mellom mai og august.


== Utbredelse ==
Den er utbredt over det meste av Europa og videre østover til Stillehavet i Øst-Sibir. I Norge er den vanlig nord til Nord-Trøndelag.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler, vanlig neslefly
Svenska Fjärilar, med bildegalleri
Abrostola tripartita på UK moths


== Eksterne lenker ==
(en) vanlig neslefly i Encyclopedia of Life 
(en) vanlig neslefly i Global Biodiversity Information Facility 
(no) vanlig neslefly hos Artsdatabanken 
(sv) vanlig neslefly hos Dyntaxa 
(en) vanlig neslefly hos Fauna Europaea 
(en) vanlig neslefly hos NCBI 
(en) Kategori:Abrostola tripartita – bilder, video eller lyd på Wikimedia Commons 
(en) Abrostola tripartita – galleri av bilder, video eller lyd på Wikimedia Commons
Brungult neslefly

Brungult neslefly (Abrostola triplasia) er en sommerfugl som tilhører familien nattfly (Noctuidae). Det har vært noe navneforvirring rundt denne arten, navnet Abrostola triplasia har til tider blitt brukt om slektningen grått neslefly. Den er funnet spredt fra Østfold vestover til Rogaland i Norge, men det er svært få nyere funn.


== Utseende ==
Et middelsstort (vingespenn 32 – 36 mm), gulaktig gråbrunt nattfly. Den ligner på slektningen grått neslefly (Abrostola tripartita), men skiller seg ved at vingene har en gulaktig fargetone, ved at mellomlinjene er tynne og den ytre bøyer seg utover nær framkanten, og at den mangler en mørk flekk i forvingespissen. Forkroppen (thorax) er gulgrå med et par høyt oppreiste skjelldusker foran. Forvingen er gulaktiog gråbrun med et lyst felt ved roten. Midtfeltet er uvanlig bredt og omtrent samme farge som resten av vingen. Det er avgrenset av mørke mellomlinjer som er smale og gjerne forsvinner nær framkanten. Den ytre mellomlinjen er bøyd utover mot vingespissen. Nyre- og ringmerkene er av normal størrelse, lyse uten mørk kant. I vingen er det en lyst rødgrå flekk, gjennomskåret av den lyse bølgelinjen.  Larven er naken, grønn med lyse tegninger. Det bakerste kroppsleddet har en pyramideformet knøl på ryggen.


== Levevis ==
Arten finnes på ikke altfor fuktige steder der det vokser brennesle (Urtica dioica), som er larvenes næringsplante. Den overvintrer som puppe. De voksne sommerfuglene flyr fra juni til september.


== Utbredelse ==
Den er utbredt i Nord-Afrika, i Europa bortsett fra lengst i nord, og i det nordlige Asia østover til Kina og Japan. I Nord-Europa ser den ut til å ha gått sterkt tilbake og forsvunnet fra noen områder, trolig også fra Norge. Fram til rundt 1950 hadde den sannsynligvis små bestander her og der langs kysten til Rogaland, men etter 1960 kjenner man bare to sikre, norske funn fra Sørlandet, begge dreier seg sannsynligvis om innfløyne eksemplarer.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler, brungult neslefly: [1]
Nettsiden Svenska Fjärilar, med bildegalleri: [2]
Abrostola triplasia på UK moths: [3]


== Eksterne lenker ==
(en) brungult neslefly i Encyclopedia of Life 
(en) brungult neslefly i Global Biodiversity Information Facility 
(no) brungult neslefly hos Artsdatabanken 
(sv) brungult neslefly hos Dyntaxa 
(en) brungult neslefly hos Fauna Europaea 
(en) brungult neslefly hos NCBI 
(en) Kategori:Abrostola triplasia – bilder, video eller lyd på Wikimedia Commons 
(en) Abrostola triplasia – galleri av bilder, video eller lyd på Wikimedia Commons 
Abrostola triplasia – detaljert informasjon på Wikispecies
Gullmetallfly

Gullmetallfly (Chrysodeixis chalcites) er en sommerfugl som tilhører familien nattfly (Noctuidae). Den er en vandrende art som bare er tatt én gang i Norge, i Skien i 1988.


== Utseende ==
Et middelsstort (vingespenn 36 – 41 mm), rødbrunlig nattfly. Forkroppen (thorax) er brunrød med høyt oppstående skjelldusker midt på ryggen og ved scutellum. Forvingen er lyst rødlig brun, med markert vingespiss. Midtfeltet, som er avgrenset av smale, brune mellomlinjer, er gullskinnende metallisk i den bakre delen, med to adskilte sølvflekker i midten. Bakvingen er lyst gråbrun med silkeaktig glans, lysere ved roten. Larven er naken bortsett fra noen få, korte børster, lysgrønn med en smal, gulaktig sidestripe og spredte, små, svarte flekker.


== Levevis ==
Arten lever naturlig i tropiske, subtropiske og varm-tempererte områder, men kan foreta lange vandringer mot nord og dukker regelmessig opp i Nord-Europa. Larvene går på mange ulike urter, blant andre ormehode (Echium spp.). De blir av og til innført til Nord-Europa med grønnsaker eller annet plantemateriale. I middelhavsområdet flyr arten mellom april og november, de fleste funn av immigranter i Nord-Europa skjer om høsten.


== Utbredelse ==
Den er naturlig utbredt i middelhavsområdet, tropiske og subtropiske områder av Afrika og Asia, og Australia. Den vandrer nordover i varierende antall. I Storbritannia dukker den opp nesten årvisst, i Sverige er den ganske sjelden, mens i Norge er den bare funnet én gang, i Skien i 1988.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler, gullmetallfly: [1]
Nettsiden Svenska Fjärilar, med bildegalleri: [2]
Crysodeixis chalcites på UK moths: [3]


== Eksterne lenker ==
(en) gullmetallfly i Encyclopedia of Life 
(en) gullmetallfly i Global Biodiversity Information Facility 
(no) gullmetallfly hos Artsdatabanken 
(sv) gullmetallfly hos Dyntaxa 
(en) gullmetallfly hos Fauna Europaea 
(en) gullmetallfly hos ITIS 
(en) gullmetallfly hos NCBI 
(en) Kategori:Chrysodeixis chalcites – bilder, video eller lyd på Wikimedia Commons 
(en) Chrysodeixis chalcites – galleri av bilder, video eller lyd på Wikimedia Commons 
Chrysodeixis (Chrysodeixis) chalcites – detaljert informasjon på Wikispecies
Tyrihjelmfly

Tyrihjelmfly (Polychrysia moneta) er en sommerfugl som tilhører familien nattfly (Noctuidae). Den er utbredt nord til Hedmark, Oppland og Hordaland i Norge.


== Utseende ==
Et middelsstort (vingespenn 35 – 39 mm), brungult nattfly med noe metallisk skinn. Arten er ganske karakteristisk og kan ikke forveksles med noen annen art som forekommer i Norge. Labialpalpene er lange, sigdformede og står opp foran hodet. Forkroppen (thorax) er brungul med høye skrå-kjøler av oppstående hårlignende skjell. Forvingen er lyst gul med brunlig bestøvning og spredte, små, svarte flekker i den ytre delen, og brune årer. I vingespissen er det en skinnende, gulhvit flekk som bakover er avgrenset av en brunrød bue. Den indre mellomlinjen er smal og brun, ytre mellomlinje kraftig, rødbrun, med en spisst V-formet utbuktning i den fremre delen. Bølgelinjen er brun, kraftig bølgete, dobbel i den fremre delen som gjennomskjærer den lyse flekken i vingespissen. Nyre- og ringmerkene er ganske store, metallisk hvite med brun kant, gjennomskåret av mørkere vingeårer. Bakvingen er lyst gråbrun, med grålig bestøvning i den ytre delen.


== Levevis ==
Arten lever i skogkanter og lysninger i skogen, også i fjellbjørkeskog, og i hager. Larvene, som overvintrer, utvikler seg mellom sammenspunne blader av tyrihjelm (Aconitum septentrionale), riddersporer (Delphinium spp.) og ballblom (Trollius europaeus). De voksne sommerfuglene flyr i juli – august.


== Utbredelse ==
Arten er holarktisk, det vil si at den er utbredt både i den palearktiske sone og i Nord-Amerika. I Norge er den nokså vanlig på Sørlandet og på Østlandet nord til den nordlige delen av Gudbrandsdalen. På Vestlandet finnes den nord til Bergens-området, men mangler i ytre strøk fordi næringsplantene ikke vokser der.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler, tyrihjelmfly: [1]
Nettsiden Svenska Fjärilar, med bildegalleri: [2]
Polychrysia moneta på UK moths: [3]


== Eksterne lenker ==
(en) tyrihjelmfly i Encyclopedia of Life 
(en) tyrihjelmfly i Global Biodiversity Information Facility 
(no) tyrihjelmfly hos Artsdatabanken 
(sv) tyrihjelmfly hos Dyntaxa 
(en) tyrihjelmfly hos Fauna Europaea 
(en) tyrihjelmfly hos NCBI 
(en) Kategori:Polychrysia moneta – bilder, video eller lyd på Wikimedia Commons 
(en) Polychrysia moneta – galleri av bilder, video eller lyd på Wikimedia Commons
Større båndmetallfly

Større båndmetallfly (Diachrysia chrysitis) er en sommerfugl som tilhører familien nattfly (Noctuidae). Den er utbredt nord til Nordland i Norge. Arten er meget nærtstående til mindre båndmetallfly (Diachrysia stenochrysis), det er usikkert om de to bør betraktes som egne arter.


== Utseende ==
Et middelsstort (vingespenn 35 – 39 mm) nattfly, vingene brune med to brede metallbånd. Den ligner sterkt på mindre båndmetallfly (Diachrysia stenochrysis), men denne har nesten alltid de to metalliske båndene forbundet med en bred bro. Forkroppen er gulbrun med en høy tverrkjøl av oppstående, hårlignende skjell og en oppstående skjelldusk over scutellum. Forvingens grunnfarge er brun, men store delen av overflaten er dekket av to brede, grønnaktig gullglinsende tverrbånd, det ytre av disse når ut til ytterkanten. Båndene er ofte forbundet med en smal bro i vingens bakre del. Nyre- og ringmerkene er svartkantet, men skiller seg ikke i farge fra resten av vingen. Ringmerket er vanligvis delt i to små ringer. Bakvingen er gråbrun med brungule frynser.


== Levevis ==
Den kan finnes i mange ulike habitater. Larvene, som overvintrer, lever på brennesle (Urtica dioica) og andre lave planter. De voksne sommerfuglene flyr i juni – juli, i sør kan de også ha en andre generasjon som flyr i august – september.


== Utbredelse ==
Den er utbredt over hele Europa og østover i alle fall til det vestlige Sibir. Utbredelsen lenger øst i Asia er uklar siden arten har blitt forvekslet med flere lignende arter. I Norge er den vanlig nord til Nord-Trøndelag, det finnes også ett funn fra Nordland.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler, vanlig båndmetallfly: [1]
Nettsiden Svenska Fjärilar, med bildegalleri: [2]
Diachrysia chrysitis på UK moths: [3]


== Eksterne lenker ==
(en) større båndmetallfly i Encyclopedia of Life 
(en) større båndmetallfly i Global Biodiversity Information Facility 
(no) større båndmetallfly hos Artsdatabanken 
(sv) større båndmetallfly hos Dyntaxa 
(en) større båndmetallfly hos Fauna Europaea 
(en) større båndmetallfly hos NCBI 
(en) Kategori:Diachrysia chrysitis – bilder, video eller lyd på Wikimedia Commons 
(en) Diachrysia chrysitis – galleri av bilder, video eller lyd på Wikimedia Commons 
Diachrysia chrysitis – detaljert informasjon på Wikispecies
En ganske snill mann

En ganske snill mann er en norsk film som hadde premiere 19. mars 2010.  Den ble regissert av Hans Petter Moland, og var hans sjette langfilm. Danske Kim Fupz Aakeson har skrevet manus. Opptakene begynte 25. mars 2009. Stellan Skarsgård spiller hovedrollen, Ulrik, som er ganske snill. Også Bjørn Floberg, Gard B. Eidsvold, Bjørn Sundquist, Jannike Kruse, Kjersti Holmen, Jan Gunnar Røise, Aksel Hennie, Henrik Mestad, Jorunn Kjellsby, Jon Øigarden, Julia Bache-Wiig og Anders Baasmo Christiansen har roller i filmen.«En ganske snill mann handler om voksne mennesker som sliter med å henge med i tiden. Det er en svart komedie om det å eldes med verdighet, også for kriminelle,» har Moland sagt.Premierehelgen hadde filmen nesten 16 000 tilskuere på norske kinoer.Filmen fikk Filmkritikerprisen for 2011. Den vant en pris under Amandaprisen 2010 og to priser under Kanonprisen 2010 og har vunnet flere internasjonale priser.


== Rolleliste ==


== Priser og nominasjoner ==


== Referanser ==


== Eksterne lenker ==
(en) En ganske snill mann på Internet Movie Database 
(no) En ganske snill mann i Nasjonalbibliotekets filmografi 
(no) En ganske snill mann hos Filmfront 
(sv) En ganske snill mann i Svensk Filmdatabas 
(da) En ganske snill mann i Danmark Nationale Filminstitut 
(fr) En ganske snill mann på Allociné 
(nl) En ganske snill mann på MovieMeter 
(en) En ganske snill mann på AllMovie 
(en) En ganske snill mann på Rotten Tomatoes 
(en) En ganske snill mann på Metacritic 
(no)  En ganske snill mann hos Filmweb